Document ID: 31994R1867

NEUVOSTON ASETUS (EY) N:o 1867/94,
annettu 27 päivänä heinäkuuta 1994,
viljanhintojen kuukausikorotusten vahvistamisesta markkinointivuodeksi 1994/1995
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 43 artiklan,
ottaa huomioon komission ehdotuksen(1),
ottaa huomioon Euroopan parlamentin lausunnon(2),
ottaa huomioon talous- ja sosiaalikomitean lausunnon(3),
sekä katsoo, että
vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92(4) 3 artiklassa säädetään interventiohintaan ja kynnyshintaan sovellettavien kuukausittaisten korotusten vahvistamisesta,
kuukausikorotusten määrää ja suuruutta vahvistettaessa ja niiden ensimmäistä soveltamiskuukautta määritettäessä olisi otettava huomioon viljan yhteisössä varastoimisesta aiheutuvat varastointi- ja rahoituskustannukset sekä tarve myydä viljavarastot markkinoiden tarpeiden mukaisesti,
yhteisen maatalouspolitiikan uudistuksen yhteydessä on säädetty erityisesti yhtenäisen interventiohinnan vahvistamisesta kaikille viljoille; kyseinen hinta on vahvistettu erittäin alhaiselle tasolle sovellettavaksi vaiheittain; tämä olisi otettava huomioon kuukausikorotusten suuruutta vahvistettaessa, ja
maissin ja durran kynnyshinnan osalta kuukausittaisia korotuksia sovelletaan lisäksi asetuksen (ETY) N:o 1766/92 3 artiklan 2 kohdan viimeisen alakohdan mukaisesti,
ON ANTANUT TÄMÄN ASETUKSEN:
1 artikla
Vehnän, rukiin, ohran, maissin, durran ja durumvehnän interventiohintaan sekä kaikkien viljojen kynnyshintaan markkinointivuonna 1994/1995 sovellettavat kuukausikorotukset, jotka ovat voimassa markkinointivuoden ensimmäisestä kuukaudesta, ovat seuraavat.
TAULUKON PAIKKA
Maissin ja durran osalta elokuuksi ja syyskuuksi vahvistettua kuukausikorotusta ei sovelleta kynnyshintaan.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan markkinointivuodesta 1994/1995.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 27 päivänä heinäkuuta 1994.

Labels: 2
17
6